ประมาณ 10 ปีที่แล้ว ปี 2552 ผมได้ไปมีเพศสัมพันธ์ที่สถานบริการแห่งหนึ่ง แต่ก็ใช้ถุงยางนะครับ ทั้งตอนออรัลเซ็กและสอดใส่ ตอนนั้นเขาใส่ให้ผม จำได้ตอนถอดก็มีเอาทิชชู่มาพันรอบละถอด แต่ก็กลับบ้านเลยไม่ได้ทำความสะอาดทันที มาทำความสะอาดที่บ้าน เว้นช่วงประมาณ 1 ชมครับ ตอนนั้นผมก็ไม่ได้คิดอะไร เพราะใช้ถุงยางตามปกติ และหลังจากนั้นก็ไม่ได้มีเพศสัมพันธ์อีกเลย ช่วยตัวเองมาตลอดเพราะกลัวโรค แล้วจังหวะพถอดถุง จะมีโอกาสติดเชื้อไหมครับจนมาถึง ปี 2562 เห็นข่าวมีคนติดเชื้อนี้มากขึ้น ผมก็เลยหาอ่าน พบว่า ระยะติดเชื้อกว่าจะเกิดอาการกินเวลานานถึง 10 ปีเลย นี่ก็ 10 ปี พอดี ผมเลยเริ่มเครียด กังวลครับ พอเครียด ตอนนี้น้ำหนัก ลง 1-2 กิโล ใน 2 สัปดาห์ ที่กังวล ทำอะไรก็คิดเรื่องนี้เป็นครั้งคราว ไม่รู้ว่าน้ำหนักลดเพราะเครียด หรือ ติดเชื้อกันแน่ กังวลมากครับ แต่ผมก็กินข้าว มีความอยากอาหารปกติ ผื่นตามตัวไม่มีครับ ต่อมน้ำเหลืองก็ไม่โตมาตลอด 10 ปีนี้ ถ้าต่อมน้ำเหลืองโตสามารถสังเกตเห็นได้ชัดไหมครับรบกวนด้วยครับ
สวัสดีค่ะ ระยะของโรค hiv มีดังนี้1.ระยะเฉียบพลัน คือระยะที่รับเชื้อมาในช่วง 2-4 อาทิตย์แรก อาจมีอาการผื่นแดงขึ้นตามตัว ไข้ต่ำๆ ปวดเมื่อย เจ็บคอ ถ่ายเหลว อ่อนเพลีย ต่อมน้ำเหลืองโต2.ระยะฟักตัวของเชื้อ เชื้อจะอยู่นิ่งๆในร่างกายไม่แสดงอาการ ระยะนี้อาจกินเวลา 2-10 ปีขึ้นกับบุคคล3.ระยะเอดส์ คือระยะที่ภูมิคุ้มกันตกจนมีการติดเชื้อฉวยโอกาส เช่นเชื้อราในปอดในสมอง ปอดติดเชื้อบ่อยๆโดยการวินิจฉัย hiv นั้น อาศัยจากอาการอย่างเดียวไม่ได้ค่ะ จำเป็นต้องตรวจเลือดเพื่อยืนยันร่วมด้วย การมีน้ำหนักลดนั้นอาจเป็นอาการที่พบในคนที่เป็น hiv ในระยะเอดส์ได้เช่นกัน แต่ก็ไม่ได้ใช้เพื่อยืนยันการเป็นโรคค่ะหากไม่สบายใจ แนะนำพบแพทย์ที่รพ.ใกล้บ้านเพื่อตรวจยืนยัน โดยอาจแจ้งว่าเคยมีความเสี่ยงมาประมาณ 10 ปีแล้ว ต้องการมาตรวจยืนยันค่ะ